               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.12.2016
            COM(2016) 789 final
            2016/0394(COD)
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την τροποποίηση της οδηγίας 87/217/ΕΟΚ του Συμβουλίου, της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της οδηγίας 2009/31/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου, της οδηγίας 86/278/ΕΟΚ του Συμβουλίου και της οδηγίας 94/63/ΕΚ του Συμβουλίου όσον αφορά τους διαδικαστικούς κανόνες στον τομέα των περιβαλλοντικών εκθέσεων καθώς και για την κατάργηση της οδηγίας 91/692/ΕΟΚ του Συμβουλίου

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Γενικό πλαίσιο

               Πολλές νομικές πράξεις της Ένωσης εκδίδονται χωρίς ημερομηνία λήξης. Οι εν λόγω πράξεις παραμένουν τυπικώς σε ισχύ, ακόμη και αν τα νομικά αποτελέσματά τους έχουν εξαντληθεί.

               Η κατάργηση πράξεων που πλέον δεν εφαρμόζονται ή δεν είναι συναφείς επιτρέπουν μια πιο φιλική προς το χρήστη παρουσίαση και έναν αποδοτικότερο και συντομότερο έλεγχο των μέσων που διευκολύνουν την πρόσβαση στη νομοθεσία της Ένωσης: CELEX, EUR-Lex και Ευρετήριο της ισχύουσας ενωσιακής νομοθεσίας (π.χ. στα αποτελέσματα αναζήτησης δεν θα εμφανίζονται πλέον πράξεις άνευ αντικειμένου δίπλα στις πράξεις που εφαρμόζονται). Η βελτίωση της διαφάνειας του ενωσιακού δικαίου αποτελεί ουσιαστικό στοιχείο της στρατηγικής για τη βελτίωση της νομοθεσίας που τα θεσμικά όργανα της Ένωσης επιδιώκουν και στο πλαίσιο της νέας διοργανικής συμφωνίας για τη βελτίωση της νομοθεσίας
                  1
               . Το 2014 στην ανακοίνωση για το πρόγραμμα REFIT
                  2
               , η Επιτροπή ανήγγειλε ότι θα προετοιμάσει την κατάργηση νομοθετικών πράξεων, μεταξύ άλλων, όσον αφορά την τυποποιημένη υποβολή εκθέσεων στον τομέα του περιβάλλοντος. Επιπλέον, η ανακοίνωση του 2015 για τη βελτίωση της νομοθεσίας
                  3
                ζήτησε μια ευρεία επανεξέταση της υποβολής εκθέσεων σε διάφορους τομείς πολιτικής, συμπεριλαμβανομένου του περιβάλλοντος. Με βάση τα παραπάνω, εξετάζεται τώρα η κατάργηση της οδηγίας 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον («οδηγία 91/692/ΕΟΚ»). Αυτό το θέμα συνδέεται επίσης με τον ευρύτερο έλεγχο καταλληλότητας ως προς την περιβαλλοντική παρακολούθηση και υποβολή εκθέσεων. Ο εν λόγω έλεγχος καταλληλότητας βρίσκεται επί του παρόντος σε εξέλιξη, σύμφωνα με το πρόγραμμα εργασίας της Επιτροπής για το 2016
                  4
               , το οποίο ανέφερε την πρόταση για την κατάργηση της οδηγίας 91/692/ΕΟΚ και της απόφασης 95/337/ΕΚ σχετικά με τα ερωτηματολόγια για τα ύδατα, η οποία σχετίζεται με τις πρωτοβουλίες για την κατάργηση που περιέχονται στο παράρτημα V.

               Η δέσμη πράξεων προς κατάργηση αποτελείται από τέσσερις προτεινόμενες πρωτοβουλίες που συνδέονται με την κατάργηση της οδηγίας 91/692/ΕΟΚ και της απόφασης 95/337/ΕΚ:

               1.Ανακοίνωση η οποία δηλώνει ότι είναι άνευ αντικειμένου 11 εκτελεστικές πράξεις, οι οποίες εκδόθηκαν από την Επιτροπή για τον καθορισμό ερωτηματολογίων για την υποβολή περιβαλλοντικών εκθέσεων, συμπεριλαμβανομένης της απόφασης 95/337/ΕΚ.

               2.Δύο προτάσεις αποφάσεων της Επιτροπής για την κατάργηση 2 εκτελεστικών αποφάσεων (μέσω διαδικασιών επιτροπολογίας), δηλαδή της απόφασης 2011/92/ΕΕ της Επιτροπής της 10ης Φεβρουαρίου 2011
                  5
                και της απόφασης 2010/681/ΕΕ της Επιτροπής
                  6
                της 9ης Νοεμβρίου 2010, οι οποίες έχουν εξαντλήσει τα νομικά τους αποτελέσματα, αλλά για διαδικαστικούς λόγους θα καταργηθούν μέσω της διαδικασίας της επιτροπολογίας αργότερα από την Επιτροπή.

               3.Πρόταση απόφασης του Ευρωπαϊκού Κοινοβουλίου και του Συμβουλίου, η οποία καταργεί και τροποποιεί διατάξεις των 6 νομικών πράξεων που αναφέρονται στην οδηγία 91/692/ΕΟΚ.

               Για την προετοιμασία αυτών των πρωτοβουλιών, η Επιτροπή έχει ξεκινήσει ανάλυση και εξέτασε τις επιπτώσεις της διατήρησης ή της κατάργησης των διαφόρων υποχρεώσεων. Το αποτέλεσμα αυτών των εργασιών συνοψίζεται παρακάτω και παρουσιάζεται με περισσότερες λεπτομέρειες σε μια υποστηρικτική μελέτη η οποία δημοσιεύεται χωριστά
                  7
               . Δεδομένου ότι στόχος είναι η κατάργηση παρωχημένων διατάξεων και νομικών πράξεων, θεωρείται ότι δεν είναι αναγκαία μια επίσημη εκτίμηση των επιπτώσεων. Είναι σημαντικό να υπογραμμιστεί ότι δεν υπάρχουν πραγματικά οικονομικά οφέλη που αναμένεται να αποκομιστούν ως αποτέλεσμα της άσκησης κατάργησης. Τα κύρια οφέλη θα προέλθουν κυρίως επειδή οι κανόνες για την υποβολή εκθέσεων που θα προκύψουν από την εν λόγω άσκηση θα είναι σαφέστεροι.

               Ελλείψεις της οδηγίας 91/692/ΕΟΚ

               Η οδηγία 91/692/ΕΟΚ (SRD) είχε στόχο την απλούστευση των υποχρεώσεων υποβολής εκθέσεων στο σύνολο της περιβαλλοντικής νομοθεσίας της ΕΕ που ίσχυαν κατά τη στιγμή της έκδοσης. Ωστόσο, στην πράξη, δεν εναρμονίστηκε το σύνολο των απαιτήσεων υποβολής περιβαλλοντικών εκθέσεων με την οδηγία 91/692/ΕΟΚ. Για παράδειγμα οι οδηγίες 91/271/ΕΟΚ
                  8
                και 91/676/ΕΟΚ
                  9
                αποκλείστηκαν από το πεδίο εφαρμογής. Μπορεί επίσης να παρατηρήσει κανείς ότι η εφαρμογή της οδηγίας ήταν επαχθής και αναποτελεσματική από την αρχή. Ένα βασικό πρόβλημα ήταν ότι η οδηγία εκδόθηκε πριν από την ευρεία χρήση της τεχνολογίας των πληροφοριών (ΤΠ). Επιπλέον, πολλές από τις μεμονωμένες πράξεις για τις οποίες η οδηγία 91/692/ΕΟΚ καθορίζει απαιτήσεις όσον αφορά την υποβολή εκθέσεων αντικαταστάθηκαν στη συνέχεια από πράξεις που δεν τήρησαν τις διατάξεις της για την υποβολή εκθέσεων. Για παράδειγμα, η οδηγία 2000/60/ΕΚ
                  10
                κατήργησε επτά πράξεις της νομοθεσίας για τα ύδατα και, ως εκ τούτου, η οδηγία 95/337/ΕΚ σχετικά με το ερωτηματολόγιο για τα ύδατα, που εκδόθηκε βάσει της οδηγίας 91/692/ΕΟΚ, κατέστη άνευ αντικειμένου. Πράξεις όπως η οδηγία 2000/60/ΕΚ και η οδηγία 2010/75/ΕE
                  11
                (καθώς και η προκάτοχός της οδηγία 96/61/ΕΚ)
                  12
                έχουν εισαγάγει ανεξάρτητες υποχρεώσεις υποβολής εκθέσεων.

               Η επιτυχής ανάπτυξη του Reportnet του Ευρωπαϊκού Οργανισμού Περιβάλλοντος (ΕΟΠ) και οι τομεακές πρωτοβουλίες για τον εξορθολογισμό της υποβολής εκθέσεων (π.χ. το σύστημα πληροφοριών σχετικά με τα ύδατα για την Ευρώπη) έχουν θέσει όλο και περισσότερο υπό αμφισβήτηση την αναγκαιότητα και την αποτελεσματικότητα ενός οριζόντιου μέσου για την υποβολή εκθέσεων. Τέλος, η έκδοση της οδηγίας INSPIRE (2007/2/ΕΚ), και η σχετική εξέλιξη του ενιαίου συστήματος πληροφοριών για το περιβάλλον (SEIS),
                  13
                θέσπισαν μια πιο σύγχρονη και αποτελεσματική, οριζόντια προσέγγιση για τη διαχείριση των πληροφοριών και την υποβολή εκθέσεων σχετικά με την περιβαλλοντική πολιτική της ΕΕ.

               Η Επιτροπή κατέληξε τότε ότι «[...] καθοριστικής σημασίας στάδιο για την υλοποίηση του SEIS, και ιδίως για την ενεργοποίηση των μηχανισμών που θα επιτρέψουν την εξασφάλιση των αναμενόμενων οφελών από την απλοποίηση, θα αποτελέσει ο εκσυγχρονισμός των νομοθετικών διατάξεων σχετικά με τον τρόπο διάθεσης των πληροφοριών που απαιτεί η περιβαλλοντική νομοθεσία. Αυτό αναμένεται να επιτευχθεί με την αναθεώρηση της οδηγίας για την τυποποιημένη υποβολή εκθέσεων 91/692/ΕΟΚ, η οποία χρειάζεται να ενημερωθεί και να ευθυγραμμιστεί προς τις αρχές του SEIS. Για τον σκοπό αυτό η Επιτροπή προτίθεται να καταθέσει σχετική νομοθετική πρόταση το 2008, στην οποία θα περιλάβει την κατάργηση των παρωχημένων διατάξεων της ήδη ισχύουσας οδηγίας για την τυποποιημένη υποβολή εκθέσεων.»
                  14
                 Στο τέλος, η Επιτροπή αποφάσισε να μην υποβάλει νέα νομική πράξη για την υποβολή εκθέσεων, αλλά να ακολουθήσει αυτή την ατζέντα μέσω μιας μη νομοθετικής προσέγγισης (βλέπε Ενιαίο Σύστημα Πληροφοριών για το Περιβάλλον της ΕΕ - Προοπτικές για την εφαρμογή του
                  15
               ) σε συνδυασμό με συντονισμένη δράση στους διάφορους τομείς της πολιτικής για το περιβάλλον (όπως ύδατα, αέρας, φύση κ.λπ.).

               Σύνοψη του τρέχοντος πεδίου εφαρμογής και της συνάφειας της οδηγίας 91/692/ΕΟΚ

               Η οδηγία 91/692/ΕΟΚ αναφέρεται σε 28 περιβαλλοντικές πράξεις που καλύπτονται από τις διατάξεις της. Ορισμένες άλλες νομοθετικές πράξεις χρησιμοποιούν την οδηγία 91/692/ΕΟΚ. Επί του παρόντος, λόγω μεταγενέστερης κατάργησης αυτών των πράξεων (όπως προκύπτει από τον πίνακα 2),  1 κανονισμός, 9 οδηγίες (όπως προκύπτει από τον πίνακα 1) (δύο οδηγίες εξακολουθούν να υπόκεινται στις διατάξεις της, ειδικότερα η οδηγία 86/278/ΕΟΚ και η οδηγία 87/217/ΕΟΚ) και 23 αποφάσεις που εξακολουθούν να παραπέμπουν στις εν λόγω διατάξεις παραμένουν σε ισχύ (όπως προκύπτει από τον πίνακα 3).

               Εν κατακλείδι, οι περισσότερες από τις αρχικές υποχρεώσεις που ορίζονται στην οδηγία 91/692/ΕΟΚ έχουν καταστεί άνευ αντικειμένου και δεν έχουν νομική ισχύ πλέον. Ως αποτέλεσμα, υποβλήθηκε πρόταση για την κατάργησή της για λόγους ασφάλειας δικαίου, για τη βελτίωση της διαφάνειας, για τη μείωση του διοικητικού φόρτου και για να διασφαλιστεί ότι η νομοθεσία της ΕΕ είναι «κατάλληλη για τον σκοπό που υπηρετεί» σύμφωνα με το θεματολόγιο για τη βελτίωση της νομοθεσίας.

               Προτεινόμενα μέτρα για την κατάργηση της οδηγίας 91/692/ΕΟΚ και των συναφών πράξεων

               Το πρώτο μέτρο αφορά μια πρόταση απόφασης του Ευρωπαϊκού Κοινοβουλίου και του Συμβουλίου, με την οποία καταργούνται οι απαιτήσεις για την τυποποιημένη υποβολή εκθέσεων. Προτείνεται επίσης οι παραπομπές στους παλιούς κανόνες επιτροπολογίας να αντικατασταθούν από τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή, όπως απαιτείται από το άρθρο 13 για τις μεταβατικές διατάξεις.

               Το δεύτερο μέτρο αποσκοπεί στην έκδοση ανακοίνωσης με την οποία κηρύσσονται άνευ αντικειμένου οι εκτελεστικές αποφάσεις δυνάμει της οδηγίας 91/692/ΕΟΚ που εξακολουθούν να ισχύουν. Στην ανακοίνωση επισημαίνονται οι αποφάσεις οι οποίες έχουν καταστεί άνευ αντικειμένου και των οποίων η νομική βάση καταργήθηκε.

               Το τρίτο μέτρο αποσκοπεί στην κατάργηση δύο εκτελεστικών αποφάσεων, οι οποίες εξακολουθούν να έχουν έγκυρη νομική βάση, αλλά εν τω μεταξύ έχουν εξαντλήσει τα νομικά αποτελέσματά τους
                  16
               .

               Στο πλαίσιο της προπαρασκευαστικής ανάλυσης, εξετάστηκαν διάφορες εναλλακτικές επιλογές για να εξασφαλιστεί η ουσιαστική κατάργηση με παράλληλη διατήρηση των έννομων αποτελεσμάτων, εφόσον είναι αναγκαίο. Τα πορίσματα της εν λόγω εξέτασης παρουσιάζονται στη μελέτη τεκμηρίωσης
                  17
                που συνιστά την πλήρη κατάργηση των διατάξεων της οδηγίας 91/692/ΕΟΚ και την κατάργηση των διατάξεων άνευ αντικειμένου, παράλληλα με παραπομπή στους νέους κανόνες για τις εκτελεστικές πράξεις. Αυτή η επιλογή που αποτελείται από τα προαναφερθέντα τρία μέτρα αναγνωρίστηκε ως η πλέον αποτελεσματική επιλογή για τον περιορισμό της γραφειοκρατίας και τη βελτίωση της νομικής σαφήνειας.

               Προϋπάρχουσες οδηγίες στις οποίες παραπέμπει η οδηγία 91/692/ΕΟΚ

               Όπως προαναφέρθηκε, παραμένουν μόνον οι οδηγίες 86/278/ΕΟΚ και 87/217/ΕΟΚ (όπως προκύπτει από τον πίνακα 1) από τις 28 πράξεις ( όπως προκύπτει από τον πίνακα 2) που αναφέρθηκαν αρχικά στην οδηγία 91/692/ΕΟΚ.

               Προτείνεται να διατηρηθούν οι διατάξεις για την υποβολή εκθέσεων της οδηγίας 86/278/ΕΟΚ, και ταυτόχρονα να ευθυγραμμιστεί η οδηγία αυτή με τους νέους κανόνες για τις εκτελεστικές πράξεις που προβλέπει η ΣΛΕΕ.

               Οι απαιτήσεις υποβολής εκθέσεων της οδηγίας 87/217/ΕΟΚ δεν χρησιμοποιούνται, γεγονός που οφείλεται κυρίως στην παύση της χρησιμοποίησης του αμιάντου σε όλα τα κράτη μέλη της ΕΕ ως συνέπεια της σταδιακής κατάργησης της παραγωγής και χρήσης του ακατέργαστου αμιάντου και των προϊόντων που περιέχουν αμίαντο στην ΕΕ, μέσω του REACH (1907/2006/ΕΚ).

               Πίνακας 1: Επισκόπηση των οδηγιών και των κανονισμών που καλύπτει η προτεινόμενη απόφαση για την κατάργηση της οδηγίας 91/692/ΕΟΚ (όλες οι άλλες πράξεις που είναι συναφείς με την οδηγία 91/692/ΕΟΚ έχουν καταστεί άνευ αντικειμένου ή άνευ σημασίας στο μεταξύ).

                        Νομικές πράξεις που αφορούν ή που παραπέμπουν στην οδηγία 91/692/ΕΟΚ και εξακολουθούν να ισχύουν

                        Διατάξεις των νομικών πράξεων που επηρεάζει η κατάργηση της οδηγίας 91/692/ΕΟΚ

                        Άρθρο της προτεινόμενης απόφασης σχετικά με τις νομικές πράξεις

                        1) Οδηγία 86/278/ΕΟΚ, της 12ης Ιουνίου 1986, σχετικά με την προστασία του περιβάλλοντος και ιδίως του εδάφους κατά τη χρησιμοποίηση της ιλύος καθαρισμού λυμάτων στη γεωργία

                        Άρθρα 13, 14, 15, 15α και 17

                        Άρθρο 3

                        2) Οδηγία 87/217/ΕΟΚ του Συμβουλίου, της 19ης Μαρτίου 1987, σχετικά με την πρόληψη και τη μείωση της ρύπανσης του περιβάλλοντος από τον αμίαντο.

                        Άρθρο 13

                        Άρθρο 4

                        3) Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας

                        Άρθρο 21

                        Άρθρο 1

                        4) Η οδηγία 2009/31/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την αποθήκευση διοξειδίου του άνθρακα σε γεωλογικούς σχηματισμούς παραπέμπει στην οδηγία 91/692/ΕΟΚ

                        Άρθρα 27, 29, 30

                        Άρθρο 2

                        5) Κανονισμός 1257/2013/ΕΕ για την ανακύκλωση πλοίων

                        Άρθρο 21

                        Άρθρο 5

                        6) Οδηγία 94/63/ΕΚ της 20ης Δεκεμβρίου 1994 για τον έλεγχο των εκπομπών πτητικών οργανικών ουσιών (VOC) που προέρχονται από την αποθήκευση βενζίνης και τη διάθεσή της από τις τερματικές εγκαταστάσεις στους σταθμούς διανομής καυσίμων

                        Άρθρο 9

                        Άρθρο 6

                        7) Άρθρο 37 παράγραφος 1 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών
                           18

                        Καλύπτεται από τη δέσμη μέτρων για τα απόβλητα

                        Καλύπτεται από τη δέσμη μέτρων για τα απόβλητα

                        8) Άρθρο 9 της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους
                           19

                        Καλύπτεται από τη δέσμη μέτρων για τα απόβλητα

                        Καλύπτεται από τη δέσμη μέτρων για τα απόβλητα

                        9) Άρθρο 15 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων
                           20

                        Καλύπτεται από τη δέσμη μέτρων για τα απόβλητα

                        Καλύπτεται από τη δέσμη μέτρων για τα απόβλητα

                        10) Άρθρο 17 της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας
                           21

                        Καλύπτεται από τη δέσμη μέτρων για τα απόβλητα

                        Καλύπτεται από τη δέσμη μέτρων για τα απόβλητα

               Πίνακας 2: Επισκόπηση των οδηγιών και των κανονισμών που έχουν καταργηθεί και οι οποίες καλύπτονταν προηγουμένως από την οδηγία 91/692/ΕΟΚ

                        Νομοθετικές πράξεις που έχουν καταργηθεί, αλλά καλύπτονταν προηγουμένως από την οδηγία 91/692/ΕΟΚ

                        Ημερομηνία κατάργησης

                        Η οδηγία 76/160/ΕΟΚ του Συμβουλίου της 8ης Δεκεμβρίου 1975 περί της ποιότητος των υδάτων κολυμβήσεως
                           22
                        , όπως τροποποιήθηκε από το άρθρο 3 της οδηγίας 91/692/ΕΟΚ, καταργήθηκε με την οδηγία 2006/7/ΕΚ του Ευρωπαϊκού Κοινοβουλίου και του Συμβουλίου, της 15ης Φεβρουαρίου 2006, σχετικά με τη διαχείριση της ποιότητας των υδάτων κολύμβησης και την κατάργηση της οδηγίας 76/160/ΕΟΚ
                           23
                        .

                        31η Δεκεμβρίου 2014

                        Η οδηγία 76/464/ΕΟΚ του Συμβουλίου, της 4ης Μαΐου 1976, περί ρυπάνσεως που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητας
                           24
                        , όπως τροποποιήθηκε από το άρθρο 2 παράγραφος 1 της οδηγίας 91/692/ΕΟΚ, καταργήθηκε με την οδηγία 2006/11/ΕΚ του Ευρωπαϊκού Κοινοβουλίου και του Συμβουλίου, της 15ης Φεβρουαρίου 2006, για τη ρύπανση που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητας
                           25
                        .

                        23η Μαρτίου 2006

                        Η οδηγία 78/176/ΕΟΚ του Συμβουλίου, της 20ης Φεβρουαρίου 1978, περί των αποβλήτων που προέρχονται από τη βιομηχανία διοξειδίου του τιτανίου
                           26
                        , όπως τροποποιήθηκε με την οδηγία 83/29/ΕΟΚ
                           27
                        , όπως τροποποιήθηκε με το άρθρο 2 παράγραφος 1 της οδηγίας 91/692/ΕΟΚ, καταργήθηκε με την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών
                           28
                        .

                        7η Ιανουαρίου 2014

                        Η οδηγία 78/659/ΕΟΚ του Συμβουλίου, της 18ης Ιουλίου 1978, περί της ποιότητος των γλυκών υδάτων που έχουν ανάγκη προστασίας ή βελτιώσεως για τη διατήρηση της ζωής των ιχθύων
                           29
                        , όπως τροποποιήθηκε από το άρθρο 2 παράγραφος 1 της οδηγίας 91/692/ΕΟΚ, καταργήθηκε με την οδηγία 2006/44/ΕΚ του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, περί της ποιότητος των γλυκών υδάτων που έχουν ανάγκη προστασίας ή βελτιώσεως για τη διατήρηση της ζωής των ιχθύων
                           30
                        , η οποία με τη σειρά της καταργήθηκε με την οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων
                           31
                        .

                        21η Δεκεμβρίου 2013

                        Η οδηγία 79/869/ΕΟΚ του Συμβουλίου, της 9ης Οκτωβρίου 1979, περί των μεθόδων μετρήσεων και περί της συχνότητας των δειγματοληψιών και της αναλύσεως των επιφανειακών υδάτων τα οποία προορίζονται για την παραγωγή ποσίμου ύδατος στα κράτη μέλη
                           32
                        , όπως τροποποιήθηκε από το άρθρο 2 παράγραφος 1 της οδηγίας 91/692/ΕΟΚ, όπως τροποποιήθηκε τελευταία από την οδηγία 81/855/ΕΟΚ
                           33
                        , καταργήθηκε με την οδηγία 2000/60/EΚ.

                        21η Δεκεμβρίου 2007

                        Η οδηγία 79/923/ΕΟΚ του Συμβουλίου, της 30ής Οκτωβρίου 1979, περί της απαιτούμενης ποιότητας των υδάτων για οστρακοειδή
                           34
                        , όπως τροποποιήθηκε από το άρθρο 2 παράγραφος 1 της οδηγίας 91/692/ΕΟΚ, καταργήθηκε και κωδικοποιήθηκε με την οδηγία 2006/113/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, περί της απαιτούμενης ποιότητας των υδάτων για οστρακοειδή
                           35
                        , η οποία στη συνέχεια καταργήθηκε με την οδηγία 2000/60/ΕΚ.

                        21η Δεκεμβρίου 2013

                        Η οδηγία 80/68/ΕΟΚ του Συμβουλίου, της 17ης Δεκεμβρίου 1979, περί προστασίας των υπογείων υδάτων από τη ρύπανση που προέρχεται από ορισμένες επικίνδυνες ουσίες
                           36
                        , όπως τροποποιήθηκε από το άρθρο 2 παράγραφος 1 της οδηγίας  91/692/ΕΟΚ, καταργήθηκε με την οδηγία 2000/60/EΚ.

                        21η Δεκεμβρίου 2013

                        Η οδηγία 82/176/ΕΟΚ του Συμβουλίου, της 22ας Μαρτίου 1982, περί των οριακών τιμών και των ποιοτικών στόχων για τις απορρίψεις υδραργύρου από τον βιομηχανικό τομέα της ηλεκτρολύσεως των χλωριούχων αλάτων αλκαλίων
                           37
                        , όπως τροποποιήθηκε με το άρθρο 2 παράγραφος 1 της οδηγίας 91/692/ΕΟΚ, καταργήθηκε με την οδηγία 2008/105/ΕΚ σχετικά με πρότυπα ποιότητας περιβάλλοντος στον τομέα της πολιτικής των υδάτων
                           38
                        .

                        22α Δεκεμβρίου 2012

                        Η οδηγία 83/513/ΕΟΚ του Συμβουλίου, της 26ης Σεπτεμβρίου 1983, για τις οριακές τιμές και τους ποιοτικούς στόχους για τις απορρίψεις καδμίου
                           39
                        , όπως τροποποιήθηκε από το άρθρο 2 παράγραφος 1 της οδηγίας 91/692/ΕΟΚ, καταργήθηκε με την οδηγία 2008/105/EΚ.

                        22α Δεκεμβρίου 2012

                        Η οδηγία 84/156/ΕΟΚ του Συμβουλίου, της 8ης Μαρτίου 1984, για τις οριακές τιμές και τους ποιοτικούς στόχους όσον αφορά τις απορρίψεις υδραργύρου σε τομείς άλλους εκτός του τομέα της ηλεκτρολύσεως των χλωριούχων αλάτων των αλκαλίων
                           40
                        , όπως τροποποιήθηκε από το άρθρο 2 παράγραφος 1 της οδηγίας 91/692/ΕΟΚ, καταργήθηκε με την οδηγία 2008/105/EΚ.

                        22α Δεκεμβρίου 2012

                        Η οδηγία 84/491/ΕΟΚ του Συμβουλίου, της 9ης Οκτωβρίου 1984, σχετικά με τις οριακές τιμές και τους ποιοτικούς στόχους για τις απορρίψεις εξαχλωροκυκλοεξανίου
                           41
                        , όπως τροποποιήθηκε από το άρθρο 2 παράγραφος 1 της οδηγίας 91/692/ΕΟΚ, καταργήθηκε με την οδηγία 2008/105/EΚ.

                        22α Δεκεμβρίου 2012

                        H oδηγία 86/280/ΕΟΚ του Συμβουλίου, της 12ης Ιουνίου 1986, σχετικά με τις οριακές τιμές και τους ποιοτικούς στόχους για τις απορρίψεις ορισμένων επικινδύνων ουσιών που υπάγονται στον κατάλογο I του παραρτήματος της οδηγίας 76/464/ΕΟΚ
                           42
                        , όπως τροποποιήθηκε τελευταία από την οδηγία 90/415/ΕΟΚ
                           43
                        , όπως τροποποιήθηκε από το άρθρο 2 παράγραφος 1 της οδηγίας 91/692/ΕΟΚ, καταργήθηκε με την οδηγία 2008/105/ΕΚ.

                        22α Δεκεμβρίου 2012

                        Η οδηγία 75/440/ΕΟΚ του Συμβουλίου, της 16ης Ιουνίου 1975, περί της απαιτουμένης ποιότητος των υδάτων επιφάνειας που προορίζονται για την παραγωγή ποσίμου ύδατος στα κράτη μέλη
                           44
                        , όπως τροποποιήθηκε από το άρθρο 2 παράγραφος 2 της οδηγίας 91/692/ΕΟΚ, καταργήθηκε με την οδηγία 2000/60/EΚ.

                        21η Δεκεμβρίου 2007

                        H oδηγία 80/778/ΕΟΚ του Συμβουλίου, της 15ης Ιουλίου 1980, περί της ποιότητας του νερού ανθρώπινης κατανάλωσης
                           45
                        , όπως τροποποιήθηκε από το άρθρο 2 παράγραφος 2 της οδηγίας 91/692/ΕΟΚ, καταργήθηκε από την οδηγία 98/83/ΕΚ του Συμβουλίου, της 3ης Νοεμβρίου 1998, σχετικά με την ποιότητα του νερού ανθρώπινης κατανάλωσης
                           46
                        .

                        25η Δεκεμβρίου 2003

                        Η οδηγία 85/203/ΕΟΚ του Συμβουλίου της 7ης Μαρτίου 1985 σχετικά με τις προδιαγραφές ποιότητας του αέρα για το διοξείδιο του αζώτου
                           47
                        , όπως τροποποιήθηκε από την οδηγία 85/580/ΕΟΚ
                           48
                        , όπως τροποποιήθηκε από το άρθρο 4 παράγραφος 3 της οδηγίας 91/692/ΕΟΚ, καταργήθηκε με την οδηγία 1999/30/ΕΚ του Συμβουλίου, της 22ας Απριλίου 1999, σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος, η οποία δεν περιείχε καμία παραπομπή στην οδηγία 91/692/ΕΟΚ και η οποία με τη σειρά της καταργήθηκε με την οδηγία 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη.

                        11η Ιουνίου 2010

                        Η οδηγία 75/716/ΕΟΚ του Συμβουλίου, της 24ης Νοεμβρίου 1975, περί προσεγγίσεως των νομοθεσιών των κρατών μελών των αναφερομένων στην περιεκτικότητα σε θείο ορισμένων υγρών καυσίμων
                           49
                        , όπως τροποποιήθηκε τελευταία από το άρθρο 4 παράγραφος 2 της οδηγίας 91/692/ΕΟΚ, καταργήθηκε με την οδηγία 93/12/EEC
                           50
                        .

                        30ή Σεπτεμβρίου 1994

                        Η οδηγία 84/360/ΕΟΚ του Συμβουλίου, της 28 Ιουνίου 1984, σχετικά με την καταπολέμηση της ατμοσφαιρικής ρύπανσης από βιομηχανικές εγκαταστάσεις
                           51
                        , όπως τροποποιήθηκε με το άρθρο 4 παράγραφος 2 της οδηγίας 91/692/ΕΟΚ, καταργήθηκε με την οδηγία 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης
                           52
                        , η οποία με τη σειρά της καταργήθηκε με την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών
                           53
                        .

                        7η Ιανουαρίου 2014

                        Η οδηγία 80/79/ΕΟΚ του Συμβουλίου, της 15ης Ιουλίου 1980, όσον αφορά τις οριακές τιμές και τις καθοδηγητικές τιμές ποιότητας της ατμόσφαιρας για το διοξείδιο του θείου και τα αιωρούμενα σωματίδια
                           54
                        , όπως τροποποιήθηκε από το άρθρο 4 παράγραφοι 1 και 3 της οδηγίας 91/692/ΕΟΚ, καταργήθηκε από την οδηγία 1999/30/ΕΚ
                           55
                        , η οποία με τη σειρά της καταργήθηκε από τις 11 Ιουνίου 2010 με την οδηγία 2008/50/ΕΚ.

                        11η Ιουνίου 2010

                        Η οδηγία 82/884/EOK του Συμβουλίου, της 3ης Δεκεμβρίου 1982, για την οριακή τιμή του μολύβδου που περιέχεται στην ατμόσφαιρα
                           56
                        , όπως τροποποιήθηκε από το άρθρο 4 παράγραφοι 1 και 3 της οδηγίας 91/692/ΕΟΚ, καταργήθηκε με την οδηγία 1999/30/ΕΚ, η οποία με τη σειρά της καταργήθηκε με την οδηγία 2008/50/ΕΚ.

                        11η Ιουνίου 2010

                        Η οδηγία 85/203/ΕΟΚ του Συμβουλίου, της 7ης Μαρτίου 1985, σχετικά με τις προδιαγραφές ποιότητας του αέρα για το διοξείδιο του αζώτου
                           57
                        , όπως τροποποιήθηκε από την οδηγία 85/580/ΕΟΚ
                           58
                        , όπως τροποποιήθηκε από το άρθρο 4 παράγραφοι 1 και 3 της οδηγίας 91/692/ΕΟΚ, καταργήθηκε με την οδηγία 1999/30/ΕΚ, η οποία με τη σειρά της καταργήθηκε με την οδηγία 2008/50/ΕΚ.

                        11η Ιουνίου 2010

                        Η οδηγία 75/439/ΕΟΚ του Συμβουλίου, της 16ης Ιουνίου 1975, περί διαθέσεως των χρησιμοποιημένων ορυκτελαίων.
                           59
                        , όπως τροποποιήθηκε από το άρθρο 5 της οδηγίας 91/692/ΕΟΚ, καταργήθηκε με την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα
                           60
                        .

                        12η Δεκεμβρίου 2010

                        Η οδηγία 75/442/ΕΟΚ του Συμβουλίου της 15ης Ιουλίου περί των στερεών αποβλήτων
                           61
                        , όπως τροποποιήθηκε από το άρθρο 5 της οδηγίας 91/692/ΕΟΚ, καταργήθηκε με την οδηγία 2006/12/ΕΚ του Ευρωπαϊκού Κοινοβουλίου και του Συμβουλίου, της 5ης Απριλίου 2006, περί των στερεών αποβλήτων, η οποία με τη σειρά της καταργήθηκε με την οδηγία 2008/98/ΕΚ
                           62
                        .

                        11η Δεκεμβρίου 2010

                        Η οδηγία 76/403/ΕΟΚ του Συμβουλίου, της 6ης Απριλίου 1976, περί της εξαλείψεως των πολυχλωροδιφαινυλίων και των πολυχλωροτριφαινυλίων
                           63
                        , όπως τροποποιήθηκε από το άρθρο 5 της οδηγίας 91/692/ΕΟΚ, καταργήθηκε με την οδηγία 96/59/ΕΚ του Συμβουλίου, της 16ης Σεπτεμβρίου 1996, για τη διάθεση των πολυχλωροδιφαινυλίων και των πολυχλωροτριφαινυλίων (PCB/PCT)
                           64
                        .

                        16η Σεπτεμβρίου 1996

                        Η οδηγία 78/319/ΕΟΚ του Συμβουλίου, της 20ής Μαρτίου 1978, περί των τοξικών και επικινδύνων αποβλήτων
                           65
                        , όπως τροποποιήθηκε από το άρθρο 5 της οδηγίας 91/692/ΕΟΚ, καταργήθηκε με την οδηγία 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα
                           66
                        .

                        27η Ιουνίου 1995

                        Η οδηγία 84/631/ΕΟΚ του Συμβουλίου, της 6ης Δεκεμβρίου 1984, για την επιτήρηση και τον έλεγχο εντός της Ευρωπαϊκής Κοινότητας των διασυνοριακών μεταφορών επικίνδυνων αποβλήτων
                           67
                        , όπως τροποποιήθηκε από το άρθρο 5 της οδηγίας 91/692/ΕΟΚ, καταργήθηκε με τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους
                           68
                        , ο οποίος με τη σειρά του καταργήθηκε με τον κανονισμό (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων
                           69
                        .

                        11η Ιουλίου 2007

                        Η οδηγία 85/339/ΕΟΚ του Συμβουλίου, της 27ης Ιουνίου 1985, για τις συσκευασίες υγρών τροφίμων
                           70
                        , όπως τροποποιήθηκε από το άρθρο 5 της οδηγίας 91/692/ΕΟΚ, καταργήθηκε με την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας
                           71
                        .

                        29η Ιουνίου 1996

               Πίνακας 3: Επισκόπηση των εκτελεστικών πράξεων που παραμένουν σε ισχύ, που θα καταργηθούν ή θα κηρυχθούν άνευ αντικειμένου

                        Νομικές πράξεις που εκδόθηκαν βάσει της οδηγίας 91/692/ΕΟΚ

                        που παραμένουν σε ισχύ

                        που προτείνεται να κηρυχθούν άνευ αντικειμένου

                        που προτείνεται να καταργηθούν

                        1) Εκτελεστική απόφαση 2014/166/ΕΕ της Επιτροπής, της 21ης Μαρτίου 2014, για την τροποποίηση της απόφασης 2005/381/ΕΚ σχετικά με το ερωτηματολόγιο που αφορά την εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2014) 1726]
                           72
                        .

                        

                        2) Απόφαση 2005/381/ΕΚ της Επιτροπής, της 4ης Μαΐου 2005, για την καθιέρωση ερωτηματολογίου όσον αφορά την εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου [κοινοποιηθείσα υπό τον αριθμό C(2005) 1359]
                           73
                        .

                        

                        3) Απόφαση 2006/803/ΕΚ της Επιτροπής, της 23ης Νοεμβρίου 2006, σχετικά με τροποποίηση της απόφασης 2005/381/ΕΚ για την καθιέρωση ερωτηματολογίου όσον αφορά την εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου [κοινοποιηθείσα υπό τον αριθμό C(2006) 5546]
                           74
                        .

                        

                        4) Απόφαση της Επιτροπής, της 18.4.2012, περί καθορισμού ερωτηματολογίου για τις εκθέσεις των κρατών μελών σχετικά με την εφαρμογή της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου για τα απόβλητα
                           75
                        .

                        

                        5) Απόφαση 2004/249/ΕΚ της Επιτροπής, της 11ης Μαρτίου 2004, για την εφαρμογή της οδηγίας 2002/96/ΕΚ (ΑΗΗΕ)
                           76
                        .

                        

                        6) Απόφαση 2007/151/ΕΚ της Επιτροπής, της 6ης Μαρτίου 2007, για τροποποίηση των αποφάσεων 94/741/ΕΚ και 97/622/ΕΚ όσον αφορά τα ερωτηματολόγια για την έκθεση εφαρμογής της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου περί των στερεών αποβλήτων και της οδηγίας 91/689/ΕΟΚ του Συμβουλίου για τα επικίνδυνα απόβλητα
                           77
                        .

                        

                        7) Απόφαση 2000/738/ΕΚ της Επιτροπής, της 17ης Νοεμβρίου 2000, που αφορά το ερωτηματολόγιο σχετικά με τις εκθέσεις των κρατών μελών περί της εφαρμογής της οδηγίας 1999/31/ΕΚ για την υγειονομική ταφή των αποβλήτων
                           78
                        .

                        

                        8) Απόφαση 2001/753/ΕΚ της Επιτροπής, της 17ης Οκτωβρίου 2001, σχετικά με ερωτηματολόγιο για τις εκθέσεις των κρατών μελών περί της εφαρμογής της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους
                           79
                        .

                        

                        9) Απόφαση 97/622/ΕΚ της Επιτροπής, της 27ης Μαΐου 1997, όσον αφορά τα ερωτηματολόγια για τις εκθέσεις των κρατών μελών σχετικά με την εφαρμογή ορισμένων οδηγιών στον τομέα των αποβλήτων
                           80
                        .

                        

                        10) Απόφαση 94/741/ΕΚ της Επιτροπής, της 24ης Οκτωβρίου 1994, σχετικά με τα ερωτηματολόγια των εκθέσεων των κρατών μελών που αφορούν την εφαρμογή ορισμένων οδηγιών στον τομέα των αποβλήτων
                           81
                        .

                        

                        11) Εκτελεστική απόφαση 2011/632/ΕΕ της Επιτροπής, της 21ης Σεπτεμβρίου 2011, για καθορισμό ερωτηματολογίου για τις εκθέσεις που αφορούν την εφαρμογή της οδηγίας 2000/76/ΕΚ του Ευρωπαϊκού Κοινοβουλίου και του Συμβουλίου για την αποτέφρωση των αποβλήτων
                           82
                        .

                        

                        12) Απόφαση 2011/92/ΕΕ της Επιτροπής, της 10ης Φεβρουαρίου 2011, για την κατάρτιση ερωτηματολογίου προς χρήση κατά την υποβολή της πρώτης έκθεσης για την εφαρμογή της οδηγίας 2009/31/ΕΚ του Ευρωπαϊκού Κοινοβουλίου και του Συμβουλίου σχετικά με την αποθήκευση διοξειδίου του άνθρακα σε γεωλογικούς σχηματισμούς
                           83
                        .

                        

                        13) Απόφαση 2010/681/ΕΕ της Επιτροπής, της 9ης Νοεμβρίου 2010, για το ερωτηματολόγιο εκπόνησης εκθέσεων των κρατών μελών σχετικά με την εφαρμογή, κατά την περίοδο 2011-2013, της οδηγίας 1999/13/ΕΚ του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις
                           84
                        .

                        

                        14) Απόφαση 2007/531/ΕΚ της Επιτροπής, της 26ης Ιουλίου 2007, για το ερωτηματολόγιο εκπόνησης εκθέσεων των κρατών μελών σχετικά με την εφαρμογή, κατά την περίοδο 2008-2010, της οδηγίας 1999/13/ΕΚ του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις.
                           85

                        

                        15) Απόφαση 2003/241/ΕΚ της Επιτροπής, της 26ης Μαρτίου 2003, για την τροποποίηση της απόφασης 1999/391/ΕΚ της Επιτροπής, της 31ης Μαΐου 1999, σχετικά με το ερωτηματολόγιο αναφορικά προς την οδηγία 96/61/ΕΚ του Συμβουλίου για την ολοκληρωμένη πρόληψη και έλεγχο της ρύπανσης
                           86
                        .

                        

                        16) Απόφαση 2002/605/ΕΚ της Επιτροπής, της 17ης Ιουλίου 2002, για το ερωτηματολόγιο που συνδέεται με την οδηγία 96/82/ΕΚ του Συμβουλίου για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες
                           87
                        .

                        

                        17) Απόφαση 1999/391/ΕΚ της Επιτροπής, της 31ης Μαΐου 1999, για το ερωτηματολόγιο σχετικά με την οδηγία 96/61/ΕΚ του Συμβουλίου σχετικά με την ολοκληρωμένη πρόληψη και έλεγχο της ρύπανσης.
                           88

                        

                        18) Απόφαση 1999/314/ΕΚ της Επιτροπής, της 9ης Απριλίου 1999, σχετικά με το ερωτηματολόγιο που αφορά την οδηγία 96/82/ΕΚ του Συμβουλίου για την αντιμετώπιση των κινδύνων μεγάλων ατυχημάτων σχετιζομένων με επικίνδυνες ουσίες
                           89
                        .

                        

                        19) Απόφαση 98/184/ΕΚ της Επιτροπής, της 25ης Φεβρουαρίου 1998, περί ερωτηματολογίου για την κατάρτιση των εκθέσεων των κρατών μελών σχετικά με την εφαρμογή της οδηγίας 94/67/ΕΚ του Συμβουλίου για την αποτέφρωση των επικίνδυνων αποβλήτων
                           90
                        .

                        

                        20) Απόφαση 96/511/ΕΚ της Επιτροπής, της 29ης Ιουλίου 1996, σχετικά με τα ερωτηματολόγια τα προβλεπόμενα στις οδηγίες 80/779/ΕΟΚ, 82/884/ΕΟΚ, 84/360/ΕΟΚ και 85/203/ΕΟΚ του Συμβουλίου
                           91
                        .

                        

                        21) Απόφαση 96/302/ΕΚ της Επιτροπής, της 17ης Απριλίου 1996, για τη θέσπιση της μορφής υπό την οποία πρέπει να παρέχονται οι πληροφορίες σύμφωνα με το άρθρο 8 παράγραφος 3 της οδηγίας 91/689/ΕΟΚ του Συμβουλίου σχετικά με τα επικίνδυνα απόβλητα
                           92
                        .

                        

                        22) Η απόφαση 92/446/ΕΟΚ της Επιτροπής, της 27ης Ιουλίου 1992, περί των ερωτηματολογίων για τις οδηγίες που αφορούν τον τομέα των υδάτων, τροποποιήθηκε με την απόφαση 95/337/ΕΚ της Επιτροπής, της 25ης Ιουλίου 1995, περί των ερωτηματολογίων για τις οδηγίες που αφορούν τον τομέα των υδάτων
                           93
                        .

                        

                        23) Απόφαση 95/337/ΕΚ της Επιτροπής, της 25ης Ιουλίου 1995, για την τροποποίηση της απόφασης 92/446/ΕΟΚ, της 27ης Ιουλίου 1992, περί των ερωτηματολογίων για τις οδηγίες που αφορούν τον τομέα των υδάτων
                           94
                        .

                        

               Εκτίμηση επιπτώσεων

               Έχει ήδη πραγματοποιηθεί εκτίμηση οικονομικών, περιβαλλοντικών και κοινωνικών επιπτώσεων καθώς και ευρύτερη διαβούλευση για την προετοιμασία της ανακοίνωσης ενός ενιαίου συστήματος πληροφοριών για το περιβάλλον (SEIS)
                  95
               . Έκτοτε, η σχετική ανάλυση επικαιροποιήθηκε και εκπονήθηκε αναλυτικό ενημερωτικό έγγραφο
                  96
               . Έτσι, παρασχέθηκαν επαρκή αποδεικτικά στοιχεία για την πρόταση κατάργησης και η συμπληρωματική εκτίμηση επιπτώσεων κατέστη περιττή.

               Τα επιλεγέντα μέσα για την επίτευξη των στόχων, οι δύο αποφάσεις και η ανακοίνωση, δεν αναμένεται να μεταβάλλουν την υποβολή εκθέσεων στην πράξη. Ο λόγος είναι ότι η προτεινόμενη δέσμη για την κατάργηση θα έχει ως αποτέλεσμα μεγαλύτερη νομική σαφήνεια με την άρση των διατάξεων άνευ αντικειμένου και θα εναρμονίσει ορισμένες υποχρεώσεις υποβολής εκθέσεων μέσω της «λισαβονοποίησης»
                  97
                των διαδικασιών. Τα οφέλη ως προς την αποτελεσματικότητα αναμένεται να αποκομιστούν μέσω της απλούστευσης του κεκτημένου της ΕΕ, πράγμα που σημαίνει ότι δεν θα αποφέρει οικονομικά οφέλη, αλλά μάλλον τεχνικά και νομικά οφέλη. Ωστόσο, δεν μπόρεσαν να συγκεντρωθούν ποσοτικά στοιχεία για το κόστος και/ή τα οφέλη που θα μπορούσαν να συνδεθούν άμεσα με την κατάργηση, ως επί το πλείστον επειδή, σε μεγάλο ποσοστό, οι αρχικές υποχρεώσεις που απορρέουν από την οδηγία ήδη, στην πράξη, είναι άνευ αντικειμένου.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Σύνοψη των προτεινόμενων μέτρων

               Η πρόταση κατάργησης στον τομέα των περιβαλλοντικών εκθέσεων έχει προσδιορίσει νομικά μέτρα που έχουν καταστεί άνευ αντικειμένου ή, κατά περίπτωση, έχει αντικαταστήσει υφιστάμενες διατάξεις με κατάλληλες παραπομπές στον κανονισμό (ΕΕ) αριθ. 182/2011.

               Νομική βάση

               Τη νομική βάση για την έγκριση της απόφασης κατάργησης αποτελεί το άρθρο 192 της Συνθήκης για τη λειτουργία της Ευρωπαϊκής Ένωσης (ΣΛΕΕ).

               Αρχές επικουρικότητας και αναλογικότητας

               Τα μέτρα που αφορά η παρούσα πρόταση είναι άνευ αντικειμένου, είτε διότι το περιεχόμενό τους έχει ενσωματωθεί σε μεταγενέστερες πράξεις, είτε επειδή δεν είναι πλέον συναφή λόγω του προσωρινού χαρακτήρα τους. Ως εκ τούτου, η κατάργηση των εν λόγω μέτρων συνάδει με τις αρχές της επικουρικότητας και της αναλογικότητας. Εναπόκειται στον νομοθέτη της Ένωσης να θεσπίσει τα αναγκαία μέτρα για τον σκοπό αυτό.

               Κύριες νομικές διατάξεις της προτεινόμενης απόφασης

               Άρθρο 1

               Τροποποιεί το άρθρο 21 παράγραφος 1 της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου, με την προσθήκη παραπομπής στον κανονισμό (ΕΕ) αριθ. 182/2011.

               Άρθρο 2

               Τροποποιεί το άρθρο  27 παράγραφος 1 της οδηγίας 2009/31/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την αποθήκευση διοξειδίου του άνθρακα σε γεωλογικούς σχηματισμούς, με την προσθήκη παραπομπής στον κανονισμό (ΕΕ) αριθ. 182/2011, και προσαρμόζει το άρθρο 29 της οδηγίας 2009/31/ΕΚ, το οποίο προβλέπει τη χρήση της κανονιστικής διαδικασίας με έλεγχο, στο άρθρο 290 της ΣΛΕΕ.

               Άρθρο 3

               Τροποποιεί τα άρθρα 13, 15, 17 και εισαγάγει νέο άρθρο 15α της οδηγίας 86/278/ΕΟΚ του Συμβουλίου, της 12ης Ιουνίου 1986, σχετικά με την προστασία του περιβάλλοντος και ιδίως του εδάφους κατά τη χρησιμοποίηση της ιλύος καθαρισμού λυμάτων στη γεωργία, με την προσθήκη παραπομπών στον κανονισμό (ΕΕ) αριθ. 182/2011.

               Άρθρο 4

               Τροποποιεί του άρθρο 13 της οδηγίας 87/217/ΕΟΚ, της 19ης Μαρτίου 1987, σχετικά με την πρόληψη και τη μείωση της ρύπανσης του περιβάλλοντος από τον αμίαντο, με τη διαγραφή της πρώτης παραγράφου του.

               Άρθρο 5

               Τροποποιεί το άρθρο 21 παράγραφος 2 του κανονισμού 1257/2013/ΕΕ για την ανακύκλωση πλοίων.

               Άρθρο 6

               Τροποποιεί την οδηγία 94/63/EΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τον έλεγχο των εκπομπών πτητικών οργανικών ουσιών (VOC) που προέρχονται από την αποθήκευση βενζίνης και τη διάθεσή της από τις τερματικές εγκαταστάσεις στους σταθμούς διανομής καυσίμων, με την τροποποίηση του άρθρου 4 παράγραφος 4 και του άρθρου 6 παράγραφος 4 και τη διαγραφή της πρώτης πρότασης του άρθρου 9 για την παρακολούθηση και την κατάρτιση εκθέσεων.

               Άρθρο 7 και άρθρο 8

               Καταργεί την οδηγία και θεσπίζει την ημερομηνία έναρξης ισχύος και εφαρμογής της νομικής πράξης για την κατάργηση. Η έναρξη ισχύος θα πρέπει να ευθυγραμμίζεται με την πρόταση κυκλικής οικονομίας
                  98
                η οποία καλύπτει διατάξεις της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών, της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους, της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων και της οδηγίας 94/62/ΕΚ του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας, και με την πρόταση οδηγίας για την τροποποίηση της οδηγίας 2003/87/ΕΚ με σκοπό την ενίσχυση οικονομικά αποδοτικών μειώσεων των εκπομπών και την προώθηση επενδύσεων χαμηλών ανθρακούχων εκπομπών
                  99
               .

               Επιλογή μέσου

               Προτεινόμενο νομικό μέσο: Απόφαση του Ευρωπαϊκού Κοινοβουλίου και του Συμβουλίου.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η πρόταση δεν έχει δημοσιονομικές επιπτώσεις.

               2016/0394 (COD)

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               για την τροποποίηση της οδηγίας 87/217/ΕΟΚ του Συμβουλίου, της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της οδηγίας 2009/31/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου, της οδηγίας 86/278/ΕΟΚ του Συμβουλίου και της οδηγίας 94/63/ΕΚ του Συμβουλίου όσον αφορά τους διαδικαστικούς κανόνες στον τομέα των περιβαλλοντικών εκθέσεων καθώς και για την κατάργηση της οδηγίας 91/692/ΕΟΚ του Συμβουλίου

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1,

               Έχοντας υπόψη την πρόταση της Ευρωπαϊκής Επιτροπής,

               Κατόπιν διαβίβασης του σχεδίου νομοθετικής πράξης στα εθνικά κοινοβούλια,

               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  100
               ,

               Έχοντας υπόψη τη γνώμη της Επιτροπής των Περιφερειών
                  101
               ,

               Αποφασίζοντας σύμφωνα με τη συνήθη νομοθετική διαδικασία,

               Εκτιμώντας τα ακόλουθα:

               (1)Η οδηγία 86/278/ΕΟΚ του Συμβουλίου
                  102
                και η οδηγία 87/217/ΕΟΚ του Συμβουλίου
                  103
                 βασίζονται στα άρθρα 100 και 235 της Συνθήκης για την ίδρυση της Ευρωπαϊκής Οικονομικής Κοινότητας, νυν άρθρα 115 και 352 της Συνθήκης για τη λειτουργία της Ευρωπαϊκής Ένωσης (ΣΛΕΕ). Οι τροποποιήσεις των εν λόγω οδηγιών είναι συναφείς με την ενωσιακή πολιτική για το περιβάλλον και αποτελούν άμεση συνέπεια της κατάργησης της οδηγίας 91/692/ΕΟΚ
                  104
                του Συμβουλίου βάσει του άρθρου 192 παράγραφος 1 της ΣΛΕΕ. Ως εκ τούτου, είναι σκόπιμο να τροποποιηθούν οι οδηγίες 86/278/ΕΟΚ και 87/217/ΕΟΚ με βάση το άρθρο 192 παράγραφος 1 της ΣΛΕΕ.

               (2)Η οδηγία 94/63/ΕΚ του Ευρωπαϊκού Κοινοβουλίου και του Συμβουλίου
                  105
                βασίζεται στο άρθρο 100α της Συνθήκης για την ίδρυση της Ευρωπαϊκής Κοινότητας (νυν άρθρο 114 ΣΛΕΕ). Οι τροποποιήσεις της εν λόγω οδηγίας είναι συναφείς με την ενωσιακή πολιτική για το περιβάλλον και αποτελούν άμεση συνέπεια της κατάργησης της οδηγίας 91/692/ΕΟΚ βάσει του άρθρου 192 παράγραφος 1 της ΣΛΕΕ. Ως εκ τούτου, είναι σκόπιμο να τροποποιηθεί η οδηγία 94/63/ΕΚ με βάση το άρθρο 192 παράγραφος 1 της ΣΛΕΕ.

               (3)Η οδηγία 91/692/ΕΟΚ εκδόθηκε για τον εξορθολογισμό και τη βελτίωση ανά τομέα των διατάξεων που αφορούν τη διαβίβαση πληροφοριών και τη δημοσίευση εκθέσεων για ορισμένες οδηγίες στον τομέα της προστασίας του περιβάλλοντος. Για να επιτευχθεί αυτός ο στόχος, η οδηγία 91/692/ΕΟΚ τροποποίησε πολλές οδηγίες με σκοπό τη θέσπιση ενιαίων απαιτήσεων υποβολής εκθέσεων.

               (4)Η εφαρμογή των απαιτήσεων υποβολής εκθέσεων που θεσπίζει η οδηγία 91/692/ΕΟΚ είναι επαχθής και αναποτελεσματική. Πολλές πράξεις της Ένωσης που τροποποιήθηκαν από την οδηγία 91/692/ΕΟΚ έχουν αντικατασταθεί και δεν περιέχουν πλέον απαιτήσεις υποβολής εκθέσεων, όπως θεσπίστηκαν από την οδηγία 91/692/ΕΟΚ. Για παράδειγμα, η οδηγία 2000/60/ΕΚ του Ευρωπαϊκού Κοινοβουλίου και του Συμβουλίου
                  106
                κατάργησε επτά πράξεις της Ευρωπαϊκής Ένωσης στον τομέα της πολιτικής των υδάτων, και δεν συμπεριέλαβε το σύστημα υποβολής εκθέσεων που θεσπίστηκε με την οδηγία 91/692/ΕΟΚ. Η οδηγία 2010/75/ΕΕ του Ευρωπαϊκού Κοινοβουλίου και του Συμβουλίου
                  107
                δεν περιέχει καμία παραπομπή στην οδηγία 91/692/ΕΟΚ και προβλέπει χωριστό σύστημα υποβολής εκθέσεων.

               (5)Επίσης, η οδηγία 91/692/ΕΟΚ δεν προβλέπει τη χρήση ηλεκτρονικών εργαλείων. Η επιτυχής ανάπτυξη του Reportnet του Ευρωπαϊκού Οργανισμού Περιβάλλοντος (ΕΟΠ) και οι τομεακές πρωτοβουλίες για τον εξορθολογισμό της υποβολής εκθέσεων (π.χ. το σύστημα πληροφοριών σχετικά με τα ύδατα για την Ευρώπη), έχουν θέσει όλο και περισσότερο υπό αμφισβήτηση την αναγκαιότητα και την αποτελεσματικότητα ενός οριζόντιου μέσου για την υποβολή εκθέσεων. Τέλος, η έκδοση της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου
                  108
                και η σχετική ανάπτυξη του ενιαίου συστήματος πληροφοριών για το περιβάλλον (SEIS)
                  109
                θέσπισαν μια πιο σύγχρονη και αποτελεσματική, οριζόντια προσέγγιση για τη διαχείριση των πληροφοριών και την υποβολή εκθέσεων σχετικά με την περιβαλλοντική πολιτική της Ένωσης.

               (6)Επομένως, η οδηγία 91/692/ΕΟΚ θα πρέπει να καταργηθεί.

               (7)Οι περισσότερες από τις οδηγίες που τροποποιούνται από την οδηγία 91/692/ΕΟΚ δεν είναι πλέον σε ισχύ. Ωστόσο, η οδηγία 87/217/ΕΟΚ και η οδηγία 86/278/ΕΟΚ εξακολουθούν να ισχύουν.

               (8)Η οδηγία 86/278/ΕΟΚ απαιτεί από τα κράτη μέλη να υποβάλλουν έκθεση σχετικά με την εφαρμογή της εν λόγω οδηγίας βάσει ερωτηματολογίου ή σχεδιαγράμματος που καταρτίζει η Επιτροπή σύμφωνα με τη διαδικασία που προβλέπεται στην οδηγία 91/692/ΕΟΚ. Προκειμένου να αποφευχθεί νομικό κενό λόγω της κατάργησης της οδηγίας 91/692/ΕΟΚ, είναι αναγκαίο να αντικατασταθεί η παραπομπή στην οδηγία 91/692/ΕΟΚ, με βάση τη διαδικασία που προβλέπεται στην οδηγία 86/278/ΕΟΚ.

               (9)Η υποβολή εκθέσεων δυνάμει της οδηγίας 87/217/ΕΟΚ δεν είναι πλέον αναγκαία στα κράτη μέλη ύστερα από την έκδοση του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου
                  110
               , ο οποίος προβλέπει σταδιακή κατάργηση της παραγωγής και χρήσης ακατέργαστου αμιάντου και των προϊόντων που περιέχουν αμίαντο στην Ένωση. Ως εκ τούτου, είναι σκόπιμο να διαγραφούν οι απαιτήσεις υποβολής εκθέσεων που καθορίζονται στην οδηγία 87/217/ΕΟΚ.

               (10)Μετά την έκδοση της οδηγίας 91/692/ΕΟΚ, οι ακόλουθοι κανονισμοί και οδηγίες συμπεριέλαβαν παραπομπή στην οδηγία 91/692/ΕΟΚ: οδηγία 94/62/EΚ του Ευρωπαϊκού Κοινοβουλίου και του Συμβουλίου
                  111
               , οδηγία 94/63/EΚ του Συμβουλίου, οδηγία 1999/31/EΚ του Συμβουλίου
                  112
               , οδηγία 2000/53/EΚ του Ευρωπαϊκού Κοινοβουλίου και του Συμβουλίου
                  113
               , οδηγία 2003/87/EΚ του Ευρωπαϊκού Κοινοβουλίου και του Συμβουλίου
                  114
               , οδηγία 2008/98/EΚ του Ευρωπαϊκού Κοινοβουλίου και του Συμβουλίου
                  115
               , οδηγία 2009/31/EΚ του Ευρωπαϊκού Κοινοβουλίου και του Συμβουλίου
                  116
               , και κανονισμός (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου
                  117
               .

               (11)Στο πλαίσιο ενός σχεδίου δράσης της ΕΕ για την κυκλική οικονομία
                  118
               , η Επιτροπή πρότεινε την τροποποίηση των οδηγιών 2008/98/ΕΚ, 94/62/ΕΚ, 1999/31/ΕΚ και 2000/53/ΕΚ, ώστε να αντικατασταθεί η παραπομπή στην οδηγία 91/692/ΕΟΚ. Προκειμένου να εξασφαλισθεί ότι δεν υπάρχει νομικό κενό λόγω της κατάργησης της οδηγίας 91/692/ΕΟΚ, η παρούσα απόφαση θα πρέπει να εφαρμόζεται από την ίδια ημερομηνία με τις προτεινόμενες πράξεις στο πλαίσιο της δέσμης μέτρων για την κυκλική οικονομία.

               (12)Οι οδηγίες 2009/31/ΕΚ και 2003/87/EΚ απαιτούν από τα κράτη μέλη να υποβάλλουν έκθεση σχετικά με την εφαρμογή των εν λόγω οδηγιών βάσει ερωτηματολογίου ή σχεδιαγράμματος που καταρτίζει η Επιτροπή σύμφωνα με τη διαδικασία που προβλέπεται στην οδηγία 91/692/ΕΟΚ. Προκειμένου να αποφευχθεί νομικό κενό λόγω της κατάργησης της οδηγίας 91/692/ΕΟΚ, είναι αναγκαίο να αντικατασταθεί η παραπομπή στην οδηγία 91/692/ΕΟΚ, με βάση τη διαδικασία που προβλέπεται στην σχετική οδηγία.

               (13)Για να διασφαλιστεί ότι ορισμένες διατάξεις των παραρτημάτων της οδηγίας 86/278/ΕΟΚ είναι ενημερωμένες, θα πρέπει να εξουσιοδοτηθεί η Επιτροπή να εκδίδει πράξεις σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης, όσον αφορά την προσαρμογή των διατάξεων αυτών στην τεχνική και επιστημονική πρόοδο. Για να διασφαλιστεί ότι τα παραρτήματα της οδηγίας 2009/31/ΕΟΚ είναι ενημερωμένα, θα πρέπει να εξουσιοδοτηθεί η Επιτροπή να εκδίδει πράξεις σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης, όσον αφορά την προσαρμογή των παραρτημάτων αυτών στην τεχνική και επιστημονική πρόοδο. Έχει ιδιαίτερη σημασία η διεξαγωγή από την Επιτροπή των κατάλληλων διαβουλεύσεων κατά τις προπαρασκευαστικές εργασίες της, μεταξύ άλλων και σε επίπεδο εμπειρογνωμόνων, καθώς και η διεξαγωγή των εν λόγω διαβουλεύσεων σύμφωνα με τις αρχές που ορίζονται στη διοργανική συμφωνία για τη βελτίωση του νομοθετικού έργου της 13ης Απριλίου 2016. Πιο συγκεκριμένα, προκειμένου να εξασφαλιστεί η ίση συμμετοχή στην προετοιμασία κατ’ εξουσιοδότηση πράξεων, το Ευρωπαϊκό Κοινοβούλιο και το Συμβούλιο λαμβάνουν όλα τα έγγραφα κατά τον ίδιο χρόνο με τους εμπειρογνώμονες των κρατών μελών, και οι εμπειρογνώμονές τους έχουν συστηματική πρόσβαση στις συνεδριάσεις των ομάδων εμπειρογνωμόνων της Επιτροπής που ασχολούνται με την προετοιμασία κατ’ εξουσιοδότηση πράξεων.

               (14)Ο κανονισμός (ΕΕ) αριθ. 1257/2013 περιλαμβάνει παραπομπή στην οδηγία 91/692/ΕΟΚ. Η σχετική διάταξη αφορά την πρώτη περίοδο υποβολής εκθέσεων, η οποία έχει ήδη περατωθεί. Η σχετική διάταξη θα πρέπει, επομένως, να διαγραφεί.

               (15)Η απαίτηση υποβολής εκθέσεων που προβλέπεται στην οδηγία 94/63/ΕΚ δεν είναι πλέον απαραίτητη για τους σκοπούς της παρακολούθησης της εφαρμογής της οδηγίας 94/63/ΕΚ. Η σχετική διάταξη θα πρέπει, επομένως, να διαγραφεί.

               (16)Οι οδηγίες 87/217/ΕΟΚ, 2003/87/ΕΚ και 2009/31/ΕΚ, ο κανονισμός (ΕΕ) αριθ. 1257/2013 και οι οδηγίες 86/278/ΕΟΚ και 94/63/ΕΚ θα πρέπει, επομένως, να τροποποιηθούν αναλόγως,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1
                  Τροποποίηση της οδηγίας 2003/87/ΕΚ

               Στο άρθρο 21 παράγραφος 1 της απόφασης 2003/87/ΕΚ, η τέταρτη περίοδος αντικαθίσταται από το ακόλουθο κείμενο:

               «Η έκθεση συντάσσεται με βάση ερωτηματολόγιο ή σχεδιάγραμμα που εγκρίνεται από την Επιτροπή με τη μορφή εκτελεστικών πράξεων. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 22α παράγραφος 2.».

               Άρθρο 2
                  Τροποποιήσεις της οδηγίας 2009/31/ΕΚ

               Η οδηγία 2009/31/ΕΚ τροποποιείται ως εξής:

               1)Στο άρθρο 27 παράγραφος 1, η τρίτη περίοδος αντικαθίσταται από το ακόλουθο κείμενο:

               «Η έκθεση συντάσσεται με βάση ερωτηματολόγιο ή σχεδιάγραμμα που εγκρίνεται από την Επιτροπή με τη μορφή εκτελεστικών πράξεων. Οι εκτελεστικές αυτές πράξεις θεσπίζονται σύμφωνα με τη διαδικασία εξέτασης στην οποία παραπέμπει το άρθρο 30 παράγραφος 2.»·

               2)Το άρθρο 29 αντικαθίσταται από το ακόλουθο κείμενο:

               «Άρθρο 29
               Τροποποιήσεις των παραρτημάτων

               Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις σύμφωνα με το άρθρο 29α όσον αφορά την προσαρμογή των παραρτημάτων στην τεχνική και επιστημονική πρόοδο.»·

               3) Προστίθεται το ακόλουθο άρθρο 29α:

               «Άρθρο 29a
               Άσκηση της ανάθεσης εξουσιών

               1.
                     Ανατίθεται στην Επιτροπή η εξουσία έκδοσης κατ’ εξουσιοδότηση πράξεων υπό τις προϋποθέσεις του παρόντος άρθρου.

               2.
                     Ανατίθεται στην Επιτροπή η εξουσία να εκδίδει τις κατ’ εξουσιοδότηση πράξεις που αναφέρονται στο άρθρο 29 για αόριστη διάρκεια μετά την [ημερομηνία έναρξης ισχύος της παρούσας απόφασης].

               3.
                     Η εξουσιοδότηση που αναφέρεται στο άρθρο 29 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την εξουσιοδότηση που προσδιορίζεται στην εν λόγω απόφαση. Τίθεται σε ισχύ την επόμενη ημέρα από τη δημοσίευση της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτήν. Δεν θίγει το κύρος των κατ’ εξουσιοδότηση πράξεων που βρίσκονται ήδη σε ισχύ.

               4.
                     Πριν από την έκδοση μιας κατ’ εξουσιοδότηση πράξης, η Επιτροπή διεξάγει διαβουλεύσεις με εμπειρογνώμονες που ορίζουν τα κράτη μέλη σύμφωνα με τις αρχές που καθορίζονται στη διοργανική συμφωνία για τη βελτίωση του νομοθετικού έργου της 13ης Απριλίου 2016.

               5.
                     Η Επιτροπή, μόλις εκδώσει κατ’ εξουσιοδότηση πράξη, την κοινοποιεί ταυτοχρόνως στο Ευρωπαϊκό Κοινοβούλιο και στο Συμβούλιο.

               6.
                     Η κατ’ εξουσιοδότηση πράξη που εκδίδεται δυνάμει του άρθρου 29 τίθεται σε ισχύ μόνον εφόσον δεν έχει διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών από την ημέρα που η πράξη κοινοποιείται στο Ευρωπαϊκό Κοινοβούλιο και στο Συμβούλιο ή αν, πριν λήξει αυτή η περίοδος, το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Η προθεσμία αυτή παρατείνεται κατά δύο μήνες με πρωτοβουλία του Ευρωπαϊκού Κοινοβουλίου ή του Συμβουλίου.»·

               4)Το άρθρο 30 αντικαθίσταται από το ακόλουθο κείμενο:

               «Άρθρο 30
               Διαδικασία επιτροπής

               1.
                     Η Επιτροπή επικουρείται από την επιτροπή κλιματικών μεταβολών που έχει συσταθεί βάσει του άρθρου 26 του κανονισμού αριθ. 525/2013/ΕΚ του Ευρωπαϊκού Κοινοβουλίου και του Συμβουλίου*. Πρόκειται για επιτροπή κατά την έννοια του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου**.

               2.
                     Όταν γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.

               ______________________________________

               *
                     Κανονισμός (ΕΕ) αριθ. 525/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με μηχανισμό παρακολούθησης και υποβολής εκθέσεων σχετικά με τις εκπομπές αερίων του θερμοκηπίου και άλλων πληροφοριών σε εθνικό και ενωσιακό επίπεδο που αφορούν την αλλαγή του κλίματος και την κατάργηση της απόφασης αριθ. 280/2004/ΕΚ (ΕΕ L 165 της 18.6.2013, σ. 13).

               **
                     Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).».

               Άρθρο 3
                  Τροποποιήσεις στην οδηγία 86/278/ΕΟΚ

               Η οδηγία 86/278/ΕΟΚ τροποποιείται ως εξής:

               1) Το άρθρο 13 αντικαθίσταται από το ακόλουθο κείμενο:

               «Άρθρο 13

               Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις σύμφωνα με το άρθρο 15α όσον αφορά την προσαρμογή των παραρτημάτων στην τεχνική και επιστημονική πρόοδο.

               Η πρώτη παράγραφος δεν ισχύει για τις παραμέτρους και τις τιμές που αναφέρονται στα παραρτήματα Ι Α, Ι Β και Ι Γ, κάθε στοιχείο που μπορεί να επηρεάσει τον υπολογισμό αυτών των τιμών, καθώς και τις προς ανάλυση παραμέτρους που αναφέρονται στα παραρτήματα ΙΙ Α και ΙΙ Β.»·

               2) Το άρθρο 14 διαγράφεται·

               3) Το άρθρο 15 αντικαθίσταται από το ακόλουθο κείμενο:

               «Άρθρο 15

               1.
                     Η Επιτροπή επικουρείται από την επιτροπή που έχει συσταθεί βάσει του άρθρου 39 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου*. Πρόκειται για επιτροπή κατά την έννοια του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου**.

               2.
                     Όταν γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.

               _______________________________________________

               *
                     Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).

               **
                     Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).»·

               4) Προστίθεται το ακόλουθο άρθρο 15α:

               «Άρθρο 15a

               1. Ανατίθεται στην Επιτροπή η εξουσία έκδοσης κατ’ εξουσιοδότηση πράξεων υπό τις προϋποθέσεις του παρόντος άρθρου.

               2. Ανατίθεται στην Επιτροπή η εξουσία να εκδίδει τις κατ’ εξουσιοδότηση πράξεις που αναφέρονται στο άρθρο 13 για αόριστη διάρκεια μετά την έναρξη ισχύος της παρούσας οδηγίας.

               3. Η εξουσιοδότηση που αναφέρεται στο άρθρο 13 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την εξουσιοδότηση που προσδιορίζεται στην εν λόγω απόφαση. Τίθεται σε ισχύ την επόμενη ημέρα από τη δημοσίευση της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτήν. Δεν θίγει το κύρος των κατ’ εξουσιοδότηση πράξεων που βρίσκονται ήδη σε ισχύ.

               4. Πριν από την έκδοση μιας κατ’ εξουσιοδότηση πράξης, η Επιτροπή διεξάγει διαβουλεύσεις με εμπειρογνώμονες που ορίζουν τα κράτη μέλη σύμφωνα με τις αρχές που καθορίζονται στη διοργανική συμφωνία για τη βελτίωση του νομοθετικού έργου της 13ης Απριλίου 2016.

               5. Η Επιτροπή, μόλις εκδώσει κατ’ εξουσιοδότηση πράξη, την κοινοποιεί ταυτοχρόνως στο Ευρωπαϊκό Κοινοβούλιο και στο Συμβούλιο.

               6. Η κατ’ εξουσιοδότηση πράξη που εκδίδεται δυνάμει του άρθρου 13 τίθεται σε ισχύ μόνον εφόσον δεν έχει διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών από την ημέρα που η πράξη κοινοποιείται στο Ευρωπαϊκό Κοινοβούλιο και στο Συμβούλιο ή αν, πριν λήξει αυτή η περίοδος, το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Η προθεσμία αυτή παρατείνεται κατά δύο μήνες με πρωτοβουλία του Ευρωπαϊκού Κοινοβουλίου ή του Συμβουλίου.»·

               5) Στο άρθρο 17 πρώτη παράγραφος, η δεύτερη περίοδος αντικαθίσταται από το ακόλουθο κείμενο:

               «Οι τομεακές εκθέσεις καταρτίζονται με βάση ερωτηματολόγιο ή σχεδιάγραμμα που εγκρίνεται από την Επιτροπή υπό μορφή εκτελεστικής πράξης. Η εν λόγω εκτελεστική πράξη εκδίδεται σύμφωνα με τη διαδικασία εξέτασης στην οποία παραπέμπει το άρθρο 15 παράγραφος 2.».

               Άρθρο 4
                  Τροποποίηση της οδηγίας 87/217/ΕΟΚ

               Το άρθρο 13 παράγραφος 1 της οδηγίας 87/217/ΕΟΚ διαγράφεται.

               Άρθρο 5
                  Τροποποίηση του κανονισμού (ΕΕ) αριθ. 1257/2013

               Στο άρθρο 21 του κανονισμού (ΕΕ) αριθ. 1257/2013, η παράγραφος 2 αντικαθίσταται από το ακόλουθο κείμενο:

               «2. Κάθε έκθεση καλύπτει διάστημα τριών ετών και διαβιβάζεται ηλεκτρονικά στην Επιτροπή, το αργότερο εντός εννέα μηνών από την εκπνοή της τριετούς περιόδου την οποία καλύπτει.

               Η πρώτη ηλεκτρονική έκθεση καλύπτει την περίοδο από την ημερομηνία δημοσίευσης του ευρωπαϊκού καταλόγου έως τις 31 Δεκεμβρίου 2018.».

               Άρθρο 6
                  Τροποποιήσεις της οδηγίας 94/63/ΕΚ

               Η οδηγία 94/63/ΕΚ τροποποιείται ως εξής:

               1) Στο άρθρο 4 παράγραφος 4, το δεύτερο εδάφιο αντικαθίσταται από το ακόλουθο κείμενο:

               «Τα κράτη μέλη ενημερώνουν την Επιτροπή σχετικά με τις τερματικές εγκαταστάσεις τις οποίες αφορά μια τέτοια παρέκκλιση.»·

               2) Στο άρθρο 6 παράγραφος 4, το δεύτερο εδάφιο αντικαθίσταται από το ακόλουθο κείμενο:

               «Τα κράτη μέλη ενημερώνουν την Επιτροπή σχετικά με τις λεπτομέρειες που ισχύουν σε κάθε ζώνη στην οποία σκοπεύουν να παραχωρήσουν τέτοιες παρεκκλίσεις και, στη συνέχεια, σχετικά με κάθε αλλαγή στις ζώνες αυτές.»·

               3) Στο άρθρο 9, η πρώτη περίοδος διαγράφεται.

               Άρθρο 7
                  Κατάργηση της οδηγίας 91/692/ΕΟΚ

               Η οδηγία 91/692/ΕΟΚ καταργείται.

               Άρθρο 8
                  Έναρξη ισχύος και εφαρμογή

               Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Εφαρμόζεται από την [Υπηρεσία Εκδόσεων: ημερομηνία έναρξης ισχύος της τροποποίησης του άρθρου 37 παράγραφος 1
                  119
                της οδηγίας 2008/98/ΕΚ, της τροποποίησης του άρθρου 9
                  120
                της οδηγίας 2000/53/ΕΚ, της τροποποίησης του άρθρου 15
                  121
                της οδηγίας 1999/31/ΕΚ, της τροποποίησης του άρθρου 17
                  122
                της οδηγίας 94/62/ΕΚ].

               Το άρθρο 1 εφαρμόζεται από την [Υπηρεσία Εκδόσεων: ημερομηνία έναρξης ισχύος της τροποποίησης του άρθρου 22α της οδηγίας 2003/87/ΕΚ
                  123
               ].

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 123 της 12.05.2016, σ. 1-14.

                     (2)
                  COM(2014) 368 σχετικά με πρόγραμμα ελέγχου της καταλληλότητας και της αποτελεσματικότητας της νομοθεσίας (REFIT): Τρέχουσα κατάσταση και προοπτικές, στο τμήμα ΙΙΙ με τίτλο «Μελλοντικές πρωτοβουλίες στο πλαίσιο του προγράμματος REFIT».

                     (3)
                  COM(2015) 215 της 19ης Μάιου 2015.

                     (4)
                  COM(2015) 610 της 27ης Οκτωβρίου 2015.

                     (5)
                  ΕΕ L 37 της 11.2.2011, σ. 19-24.

                     (6)
                  ΕΕ L 292 της 10.11.2011, σ. 65-67.

                     (7)
                  Διαθέσιμη στη διεύθυνση: http://ec.europa.eu/environment/legal/reporting/other_actions_en.htm

                     (8)
                  Οδηγία για τα αστικά λύματα

                     (9)
                  Οδηγία για τη νιτρορύπανση

                     (10)
                  Οδηγία-πλαίσιο για τα ύδατα

                     (11)
                  Οδηγία για τις βιομηχανικές εκπομπές:

                     (12)
                  Οδηγία για την ολοκληρωμένη πρόληψη και έλεγχο της ρύπανσης (IPPC)

                     (13)
                  COM(2008) 46 της 1ης Φεβρουαρίου 2008.

                     (14)
                  Ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών - Η πορεία προς το Ενιαίο Σύστημα Πληροφοριών για το Περιβάλλον (ΕΣΠΠ-SEIS) {SEC(2008) 111} {SEC(2008) 112} * COM/2008/0046 final *

                     (15)
                  SWD(2013) 18 της 25ης Ιανουαρίου 2013

                     (16)
                  Απόφαση 2011/92/ΕΕ της Επιτροπής, της 10ης Φεβρουαρίου 2011 (ΕΕ L 37 της 11.2.2011, σ. 19-24) και απόφαση 2010/681/ΕΕ της Επιτροπής, της 9ης Νοεμβρίου 2010 (ΕΕ L 292 της 10.11.2010, σ. 65-67).

                     (17)
                  Διαθέσιμη ηλεκτρονικά στη διεύθυνση: http://ec.europa.eu/environment/legal/reporting/index_en.htm

                     (18)
                  Άρθρο 37 παράγραφος 1

                     (19)
                  Άρθρο 9

                     (20)
                  Άρθρο 15

                     (21)
                  COM(2015) 595 final· COM(2015) 593 final· COM(2015) 594 final· COM(2015) 596 final

                     (22)
                  ΕΕ L 31 της 5.2.1976, σ. 1-7.

                     (23)
                  ΕΕ L 64 της 4.3.2006, σ. 37-51.

                     (24)
                  ΕΕ L 129 της 18.5.1976, σ. 23-29.

                     (25)
                  ΕΕ L 64 της 4.3.2006, σ. 52-59.

                     (26)
                  ΕΕ L 54 της 25.2.1978, σ. 19-24.

                     (27)
                  ΕΕ L 032 της 03/02/1983, σ. 0028-0028.

                     (28)
                  ΕΕ L 334 της 17.12.2010, σ. 17-119.

                     (29)
                  ΕΕ L 222 της 14.8.1978, σ. 1-10.

                     (30)
                  ΕΕ L 264 της 25.9.2006, σ. 20-31.

                     (31)
                  ΕΕ L 327 της 22.12.2000, σ. 1-73.

                     (32)
                  ΕΕ L 271 της 29.10.1979, σ. 44-53.

                     (33)
                  ΕΕ L 319 της 7.11.1981, σ. 16-16.

                     (34)
                  ΕΕ L 281 της 10.11.1979, σ. 47-52.

                     (35)
                  ΕΕ L 376 της 27.12.2006, σ. 14-20.

                     (36)
                  ΕΕ L 20 της 26.1.1980, σ. 43-48.

                     (37)
                  ΕΕ L 81 της 27.3.1982, σ. 29-34.

                     (38)
                  ΕΕ L 348 της 24.12.2008, σ. 84-97.

                     (39)
                  ΕΕ L 291 της 24.10.1983, σ. 0001-0008.

                     (40)
                  ΕΕ L 74 της 17.3.1984, σ. 49-54.

                     (41)
                  ΕΕ L 274 της 17.10.1984, σ. 11-17.

                     (42)
                  ΕΕ L 181 της 4.7.1986, σ. 16-27.

                     (43)
                  ΕΕ L 219 της 14.8.1990, σ. 0049-0057.

                     (44)
                  ΕΕ L 194 της 25.7.1975, σ. 26-31.

                     (45)
                  ΕΕ L 229 της 30.8.1980, σ. 11-29.

                     (46)
                  EE L 330 της 5.12.1998, σ. 32-54.

                     (47)
                  ΕΕ L 087 της 27.3.1985, σ. 0001-0007.

                     (48)
                  ΕΕ L 372 της 31.12.1985, σ. 36-36.

                     (49)
                  ΕΕ L 307 της 27.11.1975, σ. 22-24.

                     (50)
                  ΕΕ L 74 της 27.3.1993, σ. 81-83.

                     (51)
                  ΕΕ L 188 της 16.7.1984, σ. 20-25.

                     (52)
                  ΕΕ L 24 της 29.1.2008, σ. 8-29.

                     (53)
                  ΕΕ L 334 της 17.12.2010, σ. 17-119.

                     (54)
                  ΕΕ L 229 της 30.8.1980, σ. 0030-0048.

                     (55)
                  ΕΕ L 163 της 29.6.1999, σ. 41-60.

                     (56)
                  ΕΕ L 378 της 31.12.1982, σ. 0015-0018.

                     (57)
                  ΕΕ L 087 της 27.3.1985, σ. 0001-0007.

                     (58)
                  ΕΕ L 372 της 31.12.1985, σ. 36-36.

                     (59)
                  ΕΕ L 194 της 25.7.1975, σ. 23-25.

                     (60)
                  ΕΕ L 312 της 22.11.2008, σ. 3-30.

                     (61)
                  ΕΕ L 194 της 25.7.1975, σ. 39-41.

                     (62)
                  ΕΕ L 114 της 27.4.2006, σ. 9-21.

                     (63)
                  ΕΕ L 108 της 26.4.1976, σ. 0041-0042.

                     (64)
                  ΕΕ L 243 της 24.9.1996, σ. 31-35.

                     (65)
                  ΕΕ L 84 της 31.3.1978, σ. 43-48.

                     (66)
                  ΕΕ L 377 της 31.12.1991, σ. 0020-0027.

                     (67)
                  ΕΕ L 326 της 13.12.1984, σ. 31-41.

                     (68)
                  ΕΕ L 30 της 6.2.1993, σ. 1-28.

                     (69)
                  ΕΕ L 190 της 12.7.2006, σ. 1-98.

                     (70)
                  ΕΕ L 176 της 6.7.1985, σ. 0018-0021.

                     (71)
                  ΕΕ L 365 της 31.12.1994, σ. 10-23.

                     (72)
                  ΕΕ L 89 της 25.3.2014, σ. 45-76.

                     (73)

                     ΕΕ L 126 της 19.5.2005, σ. 43.

                     (74)
                  ΕΕ L 329 της 25.11.2006, σ. 38-63.

                     (75)
                  C(2012) 2384 final

                     (76)
                  ΕΕ L 78 της 16.3.2004, σ. 56-59.

                     (77)
                  ΕΕ L 67 της 7.3.2007, σ. 7-9.

                     (78)
                  ΕΕ L 298 της 25.11.2000, σ. 24-26.

                     (79)
                  ΕΕ L 282 της 26.10.2001, σ. 77-80.

                     (80)
                  ΕΕ L 256 της 19.9.1997, σ. 13-19.

                     (81)
                  ΕΕ L 296 της 17.11.1994, σ. 42-55.

                     (82)
                  ΕΕ L 247 της 24.9.2011, σ. 54-58.

                     (83)
                  ΕΕ L 37 της 11.2.2011, σ. 19-24.

                     (84)
                  ΕΕ L 292 της 10.11.2010, σ. 65-67.

                     (85)
                  ΕΕ L 195 της 27.7.2007, σ. 47-49.

                     (86)
                  ΕΕ L 89 της 5.4.2003, σ. 17-23.

                     (87)
                  ΕΕ L 195 της 24.7.2002, σ. 74-80.

                     (88)
                  ΕΕ L 148 της 15.6.1999, σ. 39-43.

                     (89)
                  ΕΕ L 120 της 8.5.1999, σ. 43-45.

                     (90)
                  ΕΕ L 67 της 7.3.1998, σ. 48-50.

                     (91)
                  ΕΕ L 213 της 22.8.1996, σ. 16-24.

                     (92)
                  ΕΕ L 116 της 11.5.1996, σ. 26-27.

                     (93)
                  ΕΕ L 247 της 27.8.1992, σ. 10-36.

                     (94)
                  ΕΕ L 200 της 24.8.1995, σ. 1-34.

                     (95)
                  Βλ. εκτίμηση επιπτώσεων για το SEIS, SWD(2008) 111 της 1ης Φεβρουαρίου 2008

                     (96)
                  http://ec.europa.eu/environment/legal/reporting/index_en.htm

                     (97)
                  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους μηχανισμούς ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13-18).

                     (98)
                  Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών «Το κλείσιμο του κύκλου – Ένα σχέδιο δράσης της ΕΕ για την κυκλική οικονομία» COM(2015) 614 final

                     (99)
                  COM/2015/0337 final/2

                     (100)
                  ΕΕ C […] της […], σ. […].

                     (101)
                  ΕΕ C […] της […], σ. […].

                     (102)
                  Οδηγία 86/278/ΕΟΚ του Συμβουλίου, της 12ης Ιουνίου 1986, σχετικά με την προστασία του περιβάλλοντος και ιδίως του εδάφους κατά τη χρησιμοποίηση ιλύος καθαρισμού λυμάτων στη γεωργία (ΕΕ L 181 της 4.7.1986, σ. 6).

                     (103)
                  Οδηγία 87/217/ΕΟΚ του Συμβουλίου, της 19ης Μαρτίου 1987, σχετικά με την πρόληψη και τη μείωση της ρύπανσης του περιβάλλοντος από τον αμίαντο (ΕΕ L 85 της 28.3.1987, σ. 40).

                     (104)
                  Οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (ΕΕ L 377 της 31.12.1991, σ. 48).

                     (105)
                  Οδηγία 94/63/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τον έλεγχο των εκπομπών πτητικών οργανικών ουσιών (VOC) που προέρχονται από την αποθήκευση βενζίνης και τη διάθεσή της από τις τερματικές εγκαταστάσεις στους σταθμούς διανομής καυσίμων (ΕΕ L 365 της 31.12.1994, σ. 24).

                     (106)
                  Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327 της 22.12.2000, σ. 1).

                     (107)
                  Οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (ΕΕ L 334 της 17.12.2010, σ. 17).

                     (108)
                  Οδηγία 2007/2/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 2007, για τη δημιουργία υποδομής χωρικών πληροφοριών στην Ευρωπαϊκή Κοινότητα (INSPIRE) (ΕΕ L 108 της 25.4.2007, σ. 1).

                     (109)
                  COM(2008) 46 της 1ης Φεβρουαρίου 2008.

                     (110)
                  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

                     (111)
                  Οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (ΕΕ L 365 της 31.12.1994, σ. 10).

                     (112)
                  Οδηγία 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (ΕΕ L 182 της 16.7.1999, σ. 1).

                     (113)
                  Οδηγία 2000/53/EΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους (ΕΕ L 269 της 21.10.2000, σ. 34).

                     (114)
                  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275 της 25.10.2003, σ. 32).

                     (115)
                  Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).

                     (116)
                  Οδηγία 2009/31/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2003, σχετικά με την αποθήκευση διοξειδίου του άνθρακα σε γεωλογικούς σχηματισμούς και για την τροποποίηση της οδηγίας 85/337/ΕΟΚ του Συμβουλίου, των οδηγιών του Ευρωπαϊκού Κοινοβουλίου και του Συμβουλίου 2000/60/ΕΚ, 2001/80/ΕΚ, 2004/35/ΕΚ, 2006/12/ΕΚ και 2008/1/ΕΚ, και του κανονισμού (ΕΚ) αριθ. 1013/2006, (ΕΕ L 140 της 5.6.2009, σ. 114).

                     (117)
                  Κανονισμός (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για την ανακύκλωση των πλοίων και την τροποποίηση του κανονισμού (ΕΚ) αριθ. 1013/2006 και της οδηγίας 2009/16/ΕΚ (ΕΕ L 330 της 10.12.2013, σ. 1).

                     (118)
                  COM(2015) 614 final της 2ας Δεκεμβρίου 2015.

                     (119)
                  COM(2015) 595 final

                     (120)
                  COM(2015) 593 final

                     (121)
                  COM(2015) 594 final

                     (122)
                  COM(2015) 596 final COM/2015/0337

                     (123)
                  COM/2015/0337